Det hele begyndte tilbage i oktober, hvor de to nordjyske banker, Nørresundby Bank og Nordjyske Bank første gang offentliggjorde planerne om en fusion. Men der blev snart sat en kæp i hjulet for de planer for forhandlingerne med Spar Nord, som er storaktionær i Nørresundby Bank med 55 procent af aktierne, trak ud og så blev fusionsforhandlingerne sat i bero. Kort før jul gik Nordjyske Bank så i offensiven. Spar Nord tilbød at købe de resterende aktier i Nørresundby Bank til 425 kr. pr aktie. Nordjyske Bank tilbyder i stedet aktionærerne 450 kr. pr aktie for alle aktier i banken. Aktionærerne sagde ved en ekstraordinær generalforsamling her til aften ja til, at bestyrelsen kan udvide aktiekapitalen og fremsætte et konkret købstilbud på Nørresundby Bank. Det bliver officielt afgivet i morgen. De skal købe alle aktierne i banken og prisen er sat til 2 milliarder kroner.
Aktionærerne i Nordjyske Bank sagde her til aften ja til, at bestyrelsen må udvide aktiekapitalen, så de kan købe Nørresundby Bank.